Document ID: 32014R1282

KOMISSION TÄYTÄNTÖÖNPANOASETUS (EU) N:o 1282/2014,
annettu 2 päivänä joulukuuta 2014,
täytäntöönpanoasetuksen (EU) N:o 180/2014 muuttamisesta Espanjan ja Ranskan syrjäisimmiltä alueilta vietävien tai lähetettävien jalostettujen tuotteiden enimmäismäärien ja asianomaisten kolmansien maiden osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan parlamentin ja neuvoston asetuksen (EU) N:o 228/2013, annettu 13 päivänä maaliskuuta 2013, unionin syrjäisimpien alueiden hyväksi toteutettavista maatalousalan erityistoimenpiteistä ja neuvoston asetuksen (EY) N:o 247/2006 (1) kumoamisesta ja erityisesti sen 14 artiklan,
sekä katsoo seuraavaa:
(1)
Komission täytäntöönpanoasetuksen (EU) N:o 180/2014 (2) 15 artiklan 1 kohdassa säädetään toimijoiden mahdollisuudesta viedä perinteisen kaupan tai alueellisen kaupan puitteissa ja lähettää perinteisen kaupan puitteissa asetuksen (EU) N:o 228/2013 10 artiklassa tarkoitetun erityisen hankintajärjestelmän soveltamisalaan kuuluvia raaka-aineita sisältäviä jalostettuja tuotteita. Jalostajat, jotka aikovat viedä tai lähettää kyseisiä tuotteita tällaisessa tarkoituksessa, voivat tehdä sen täytäntöönpanoasetuksen (EU) N:o 180/2014 liitteissä II-V vahvistettujen vuosittaisten määrien rajoissa. Luettelo kolmansista maista, joihin kyseisiä tuotteita voidaan viedä, on mainitun täytäntöönpanoasetuksen liitteessä VI.
(2)
Ranskan viranomaiset ovat pyytäneet komissiota mukauttamaan täytäntöönpanoasetuksen (EU) N:o 180/2014 liitteessä II olevaa luetteloa Martiniquen osalta siten, että CN-koodien 0403 10 ja 1101 00 jalostettujen tuotteiden enimmäismääriä muutetaan ja CN-koodien 2202, 2105 ja 2007 tuotteiden määriä lisätään. Guadeloupen osalta Ranskan viranomaiset ovat pyytäneet komissiota mukauttamaan kyseistä luetteloa muuttamalla CN-koodien 1101 00 ja 2309 90 tuotteiden enimmäismääriä ja lisäämällä CN-koodien 0402 10 ja 2007, 2008 ja 2009 tuotteiden määriä. Ne pyysivät Martiniquen ja Guadeloupen osalta myös uusien kolmansien maiden lisäämistä mainitun täytäntöönpanoasetuksen liitteessä VI olevaan luetteloon.
(3)
Jalostettujen tuotteiden enimmäismäärät, jotka voidaan vuosittain viedä tai lähettää Kanariansaarilta perinteisen viennin puitteissa, vahvistetaan täytäntöönpanoasetuksen (EU) N:o 180/2014 liitteessä IV, ja määrät, jotka voidaan vuosittain viedä Kanariansaarilta alueellisen kaupan puitteissa, vahvistetaan mainitun täytäntöönpanoasetuksen liitteessä V.
(4)
Espanjan viranomaiset ovat pyytäneet komissiota yksinkertaistamaan täytäntöönpanoasetuksen (EU) N:o 180/2014 liitteissä IV ja V olevia luetteloita laskemalla yhteen sekä CN-koodin 1806 alanimikkeisiin että CN-koodin 1905 alanimikkeisiin kuuluvien jalostettujen tuotteiden määrät.
(5)
Sen vuoksi täytäntöönpanoasetusta (EU) N:o 180/2014 olisi muutettava.
(6)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Täytäntöönpanoasetuksen (EU) N:o 180/2014 muuttaminen
Muutetaan asetuksen (EU) N:o 180/2014 liitteet II, IV, V ja VI tämän asetuksen liitteen mukaisesti.
2 artikla
Voimaantulo
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä joulukuuta 2014.

Labels: 3
18
17
6